الحمد لله والصلاة والسلام على رسول الله صلى الله عليه وسلم. آآ بعد آآ انقطاع آآ تعالوا نكمل ده الدرس السبعتاشر. كتير سبعتاشر ده كتير قوي ها. قعدت آآ رقم كده لقيته السبعتاشر حلوة دي
يلا ايه ربنا يتقبل يعني ما تنسوش النية فعلا احنا بنعمل ده ليه يعني يعني انا شخصيا بعمل ده عشان النبي صلى الله عليه وسلم لما اقابله اقول له انا عملت ده. في حاجة
حاسسها يعني حلوة ان انا اقولها له جدا يعني. وانت نفس الكلام يعني انا حضرت السيرو بتاعتك عشان اعرف تفاصيل الاسلام وحياتك والنبي صلى الله عليه وسلم والصحابة. ما تنساش ما تنساش نيتك انت جاي هنا ليه؟ يعني دي احد النوايا
الحلوة بس ان انا اه اتغير واعيش حياتي صح بس في في في بتبقى معاني راقية كده انت انت جاي ليه يعني آآ ما تنسوش ده آآ احنا بقى كنا واقفين فين؟ احنا كنا مخلصين غزوة احد
وبعض المشاهد والمواقف اللي حصلت بعد غزوة احد. سواء كانت اجتماعية او آآ جهادية وحربية وده طبعا مستمر في الواقع المدني يعني انا بس احنا اخر حاجة وقفنا عندها لما قلنا النبي صلى الله عليه وسلم آآ تزوج من السيدة زينب بنت جحش
وانا عشان نراجع كده في تجميعة بتاعة زيجات النبي صلى الله عليه وسلم عشان ما نتوهش. بدأنا به النبي صلى الله عليه وسلم اول ما تزوج. كانت السيدة خديجة وده في مكة
وبعد كده بعد كده النبي صلى الله عليه وسلم آآ خطب السيدة عائشة بس بعد كده تزوج بمين؟ بالسيدة سودة بعد السيدة خديجة توفت عشان حد اه يبقى مع اه بيته وبناته واولاده
وبعد كده لما في المدينة هو متزوج كانت في السيدة عائشة آآ قالت ايه بنى بي وانا بنت تسع سنين وقلنا من احد حكم الكلام ده المهم قوي علاقته بسيدنا ابو بكر
وان يبقى في حد هيعيش بقى لمدة ستين سنة كمان اللي هي السيدة عائشة تنشر الدين ده وتعلم الصحابة. تخيلوا فعلا انه يعني جزء كبير من الدين اللي وصل لنا كان من خلال السيدة عائشة
انت مش متخيل الحكمة واثر ان هو فعلا النبي صلى الله عليه وسلم تزوجها. يعني ساعات الواحد يحس اه طب ما هو الصحابة نقلوا العلم. لا انت مش فاهم السيدة عائشة عملوا نقلت قد ايه
وصحابنا قالوا قد ايه وده بقول لكم واضح في كمية الاحاديس اللي رويتها آآ وتفاصيل حاجات عن النوم النبي صلى الله عليه وسلم تفاصيل ما حدش هيعرفها غيرها وبعد كده عشان اتزوج من مين
من السيدة حافصة بنت سيدنا عمر برضو سيدنا عمر اللي هيبقى الخليفة النبي عليه الصلاة والسلام عايز يوطد علاقته به اكتر واكتر وبعد كده مين كده سيدة زينب بنت خزيمة
استاذة زينب كان زوجها توفى غزوة آآ بدر وارملة ولوحدها والنبي صلى الله عليه وسلم تزوجها. ودي اللي اسمها ام المساكين. واللي اول واحدة توفت على طول في حياة النبي صلى الله عليه وسلم بعد تمن شهور بس
وبعد كده كان في مين في ام سلمة انتم نايمين ولا ايه؟ تمام ام سلمة برضو بعد ما زوجها توفى واستشهد فين غزوة احد قالت ايه من خير من ابي سلمة؟
قال ده قل ايه انا لله وانا اليه راجعون. اللهم اخلفني في مصيبتي واجرني خيرا منها خير البشر يعني وتزوج ام سلمة وحتى لما قالت له انا امرأة بغير وانا امرأة كبيرة في السن النبي صلى الله عليه وسلم برضو تزوجها يعني. آآ وبعد كده مين
وبعد كده السيدة زينب بنت جحش. في زينب بنت خزيمة في زينب بنت جحش ودي قلناها المرة اللي فاتت وكان الهدف الاساسي هي لما اللي ربنا قاله في سورة الاحزاب
لما ربنا قال له ايه؟ وتخفي في نفسك ما الله مبديه وتخشى الناس الله حق ان تخشاه فلما قضى زيد منها وترا زوجناكها ليه؟ لكي لا يكون على المؤمنين حرج في ازواج ادعيائهم. انه خلاص ما فيش حاجة اسمها تبني
والكلام ده لازم يبقى واضح وقطعي سيدنا زايد اللي هو انت كنت متبنيه قبل كده الموقف ده لما يحصل يبقى ما فيش آآ ادنى تصور لانه العلاقة دي المفروض تبقى موجودة
وده كان ثقيل على النبي صلى الله عليه وسلم زي ما قلنا بس وسيدنا ابن عباس بيقول حاجة جميلة قوي بيقول لو كان النبي يعني لو كان النبي هيخفي اية في القرآن كان اخفى دي
ان ربنا بيقول له انت كنت آآ الموضوع فيه تقيل عليك بس النبي صلى الله عليه وسلم يعني ايه ما كتبش حاجة صلى الله عليه وسلم يعني العجيب يا جماعة في تفاصيل القصة دي لو احنا ما وضحنهاش
ان هو احنا قلنا في الاول اصلا الجوازة فيها مشكلة ان سيدنا زايد عبد وكان عبد والسيدة زينب من من من عيلة شريفة وكانت بتعامله بشكل مش حلو لان في ما بينهم فروق فهو فهو من غير ما تقصد او هو في
العلاقة بينهم مش مش عارف لما واحد تفترض واحد مسلا متجوز واحدة غنية قوي وبنت ناس قوي وهو فالعلاقة مش مش سالكة مش ماشية كويس وسيدنا زايد كان يرجع النبي صلى الله عليه وسلم ويبقى عايز يطلقها اصلا هو اصلا القرار كان كان مريح لكل الاطراف
آآ عائز اقول لك على مفاجأة انه النبي صلى الله عليه وسلم لما قدر ان هو يعني يتقدم لها لما ربنا امره بده. عارفين مين اللي راح خطب له السيدة زينب؟ سيدنا زينب
يعني حسام قال لسيدنا زيد روح ايه قول لزينب ان انا انتم فاهمين النبي صلى الله عليه وسلم خلاص العلاقة بسيطة واحد كان متزوج واحدة ومش عايزين اصلا يكملوا ما كانش عندهم اي مشكلة في القرار. والموضوع سهل. ساعات الموضوع يبقى سهل واحنا بنعقده يعني
بالزات في حاجات الجواز دي تحس انه الاسلام لما طبق فيه الموضوع ده كان بسيط قوي واحدة جوزها بيموت واحدة واحد بيتقدم لها عادي ممكن ترفضه وممكن عادي جدا وممكن واحدة اصلا هي اللي بتتقدم لواحد زي السيدة خديجة لما بس كله كله بادب
كله باصول. بس كان الموضوع بسيط عندهم. وسيدنا علي ييجي النبي صلى الله عليه وسلم عايز يتزوج بنته وما يبقاش معه حاجة. فالنبي صلى الله عليه وسلم يقول له ما انت عندك كزا خلاص كفاية ده مهر
مؤمن من ابسط ما يكون كان وده فعلا يعني تغير العرف اللي وصلنا له بوز الموضوع يعني بعقد الموضوع بقى الموضوع فيه فلوس وفيه تكلف وفيه مشاكل ولازم تبقى آآ متخرج ولازم تبقى مش عارف
يعني في حاجات كده اللي هو ايه مش لازم على فكرة ساعات دلوقتي تمشي في الجامعة تلاقي واحدة متجوزة سواء واحدة حامل اصلا واحدة اصلا مخلفة عادي يا جماعة عاشت عادي عادي يعني الاهالي توافقوا والدنيا مشيت
فالحاجات دي لو احنا هنتأزي فيها اهم حاجة احنا نساعد ولادنا عليها يعني آآ فده فتخيلوا سيدنا زايد هو اللي راح خطب السيدة زينب. السيدة زينب آآ لما قال لها كده سيدنا زايد قالت له الاول يعني ايه كان
ايه هتفكر وتستخير يعني وبعد كده النبي صلى الله عليه وسلم تتزوجها وهي كانت آآ كانت تباهي وتتمنظر قدام مين؟ قدام امهات المؤمنين. تقول لهم ايه قل لهم انا الوحيدة اللي ايه اللي ربنا اللي جاوبني يعني
ان ربنا اللي قال له لان زوجني الله من فوق سبع سماوات تقول لهم كده فكانت كانت برضه هي فرحانة بجد وقلنا في مين بقى على السيدة زينب؟ كلمني عن المرة اللي فاتت وده تصحيح لان احنا آآ ان انا اتلخبطت. مم. لما حصل غزوة بني المصطلق
واسروا كلهم والنبي صلى الله عليه وسلم جت له بنت آآ الحارث اللي هي السيدة جويرية بنت الحارث وقال لها الك في خير من ذلك آآ وتزوجها وقلنا السيدة عائشة عارفة ان هي ايه؟ يعني شافت منها
بنت رئيس يعني. غارق منها. وقالت انا عارفة ان هو هيشوف اللي انا شفته وهيعمل كده النبي صلى الله عليه وسلم صلى الله عليه وسلم وعمل كده بالحكمتها كانت ايه
انه في الاخر دخل الاسلام مئات البشر فجأة كده. لان الصحابة اتكسفوا لنسب النبي صلى الله عليه وسلم فدي السيدة مين ؟ جويرية بنت الحارث. واللي خلاني اتلخبط انه فيه حد جاي كمان شوية ميمونة بنت الحارث. فالحارث
شيل الحارس مع الحارس ماشي بس ايه ده جويرية ماشي دي كده رقم كام احنا اتكوننا كام سبعة انت لسه داخل طيب ماشي. سيدة اه جويرية آآ خلونا نكمل في غزوة بني المصطلق احنا ما خلصنهاش. حصل فيها احداس هي اللي هنتكلم عنها النهاردة
آآ آآ حصل حاجة برضه عشان عايز اراجع معكم التشريعات لو تلاحزوا المدينة بقى فيها تشريعات انت عندك دولة وعندك حرية وعندك مساحة فبالتالي التكليفات هتبدأ تنزل زي ما نزل على طول صيام رمضان وتشريع صلاة العيد
والزكاة والجهاد طبعا والجهاد نزل فيه احكام الاسرى واحكام الغنائم. شفتم الاسلام بدأ خلاص كشرع وكمنهج بيتفعل. وخلي بالك بقية الحاجات الاجتماعية بتنزل بس احنا ما زكرنهاش ان هي كانت مواقف عابرة تحصل يعني زي حاجات مسلا الزواج والطلاق
آآ والميراث وكل الحاجات دي بقى الاسلام عمال يعني يكتمل. عشان كده هينزل اية آآ في الاخر واليهود يقولوا لسيدنا عمر الاية دي يعني نتمنى ان هي كانت نزلت عندنا احنا
اللي هي لما ربنا قال ايه؟ اليوم اكملت لكم دينكم اكملت لكم دينكم واتممت عليكم نعمتي ورضيت لكم الاسلام دينا. دي اية نزلت مش مش اخر مش اخر اية نزلت في القرآن. بس دي اية نزلت في الاواخر
اتأكد انه ايه خلاص المنهج اكتمل. ربنا قال اكملت لكم دينكم. العجيب ان انت تدور براه بقى. يعني تحس انه ناقص ربنا بيقول ده كامل واكتمل وواحد ايه يدور براه
طب اتجوز ازاي واتعامل احسن ازاي الواحد مش مش مش مكتفي بالشرع بتاعنا وربنا يقول في اخر الاية ورضيت لكم انا راضي لك انا ده وارضاه لك الواحد مش راضي به. عجيب فعلا يعني
الامر بتاع انك تسلم للشرع وتؤمن به وتثق به وتحمد ربنا عليه دي حاجة مهمة سورة النساء كلها احكام. بس اقرا اواخر الايات تلاقي دايما ربنا نزل الحكم ويقول ايه؟ وكان الله عليما حكيما. اللي بيقول لك ده مش مش اي حد عن علم
وحكمة يعني فالتشريعات نزلت كتير في تشريع بقى نزل آآ في الفترة دي وهو الحجاب وسيدنا عمر يا جماعة كان عنده كان عنده حاجة كده غريبة انه انه ساعات يقعد كده ويقول ايه يا لو ربنا ينزل كزا فتنزل
ياله ربنا يعمل كزا فتنزل. سيدنا عمر يعني يقول وافقت ربي في ثلاث. تلات مرات وهم كانوا اكتر كمان يعني دور عليها كده عشان بقى المواقف دي ايه يعني لما نتكلم عن سيدنا عمر نخش في تفاصيلها. فالسيدنا عمر كان عجيب
يعني الانسان ودي حاجة غريبة يا جماعة لما واحد ما يبقاش عارف الشرع ومسلا يحصل موقف فيقول انا شايف ان المفروض ده اللي كان يحصل ويلاقي الشرع بيقول كده دي بتبقى فترته كويسة غير بقى لما انت تقول حاجة وتلاقي الشرع يقول عكسها تعرف ان انت متأسر بحاجات غربية غلط
بس لما الانسان بيوافق الشرع وهو مش عارفه ده معناه ان فطرته سوية. سيدنا عمر بقى كان كده على طول. كان هو يقول للنبي صلى الله عليه وسلم لو امرت نساءك بالحجاب هو هو يتضايق ان الناس بتشوفهم
فيقول فيقول سيدنا عمر كان متأزم من دي ونزلت اية الحجاب آآ والسيدة عيشة عارفين الحديس اللي قالته اللي قالت يعني عشان انا ايه مش حافز الحديس بالزبط بس هي بتقول لما نزلت ايات الحجاب انه نساء الانصار او نساء المسلمين يعني خلاص اول ما سمعوا الاية آآ قطعوا حتة عشان على طول يتحجبوا
وده عجيب فعلا الصحابة كان عندهم فكرة يا جماعة المصارعة دي الصحابة ما كانوش زينا في نقطة ايه ياخد وقته بقى ويتردد ويفكر ويسأل ويقنعني واشمعنى طب يعني الصحابة كانوا طالما ده وحي طالما ده امر
ده من عند ربنا يبقى لازم الكلام ده برضو في سورة الاحزاب. سورة الاحزاب فيها فيها الصفحة اللي قبل الاخيرة آآ بتتكلم عن الموضوع ده آآ اقراها فعلا عشان تشوف يعني ايه واحد يسلم للشرح
لما ربنا يقول واذا دعوا الى الله ورسوله آآ ولوا تولوا وهم معرضون اه المرافقين. يعني اللي هم عايزين اللي الشرع بيقولوا يأتوا اليه مذعنين ما يجوز الشرع الا لما نبقى عايزينه
وربنا يقول افي قلوبهم مرض يعني انت لما انت بتتردد في ان انت تسمع كلام الشرح ده عشان انت فيه مرض بيبقى جوة الانسان في مرض انا مش عايز ده عشان الهوا. عشان الدنيا اللي هخسرها عشان كزا. فيه مرض
ربنا يقول امير تابوا ولا هو مش مش واسق في ربنا فعلا ما بيبقاش واسق في ربنا ربنا يسهل يقول له ايه بلاش اختلاط لا تقربوا الزنا وده احسن عشان حياتك الزوجية وهو
مش واثق بعد كده ربنا يقول ايه؟ ام يخافون ان يحيف الله عليهم ورسوله ولا هو خايف ان ان انت يعني ان ربنا كده يبقى بيظلمك يبقى بياخد منك حاجة يبقى
الصحابة بقى كانوا العكس. الصحابة انتم فاكرين حكم القبلة؟ هو بيصلي فعمل ايه؟ وهو راكع المسجد بقى اسمه مسجد القبلتين لان هم صلوا صلوا في نفس ليه؟ الصحابة كانوا كده
ايا كان الامر ايه النبي صلى الله عليه وسلم يقول في المسارعة دي اللي ربنا قال عليها السيدة عائشة بتتكلم في جلسة آآ فسبحان الله يعني صحابي في حتة واحنا في حتة تانية خالص. التردد ده مش موجود يعني
آآ فده اللي حصل في جزئية ايه؟ في جزئية الحجاب. احنا عائزين بقى نكمل لانكم في مواقف حصلت في غزوة بني المصطلق دي عايزين نقف معهم موقفين. واحد صغير وواحد تاني اصلا ايه
هنخلص الحلقة معي آآ الصحابة وهم وهما راجعين من الغزوة آآ حصل موقف في واحد يعني واقفين عند الماية وكل واحد بيشرب بيعمل بيملى فيعني حصل ايه تاتش كده عارف لما عارف لو انت معدي في الشارع تخبط كتفك حصل حاجة يعني ما بين اتنين يعني ماشي
وتنشنه وواحد آآ طبعا هو مش زينا بقى اللي هو ايه يا كابتن لأ انتم قلت لكم العرب ايه حاميين شوية يعني هم عادي فقام واحد ضارب واحد على طول
ماشي؟ ماشي احنا بنتكلم كتير عشان مش عايزين نضرب طبعا اوعى وسيبني ونقعد نهري عشر دقايق في الكلام وفي الاخر ماشي فواحد من اه من المهاجرين اه ضرب واحد من الانصار
آآ فبدأ ده ينادي على الانصار وده ينادي على المهاجرين يا للانصاري يعني بنادي بنادي عليهم تعالوا يا خناقة وده بينادي عليهم فالنبي صلى الله عليه وسلم آآ بص وشاف المنظر ده
فالنبي صلى الله عليه وسلم غضب يعني فجأة المسلمين بيتخانقوا مع بعض قال النبي صلى الله عليه وسلم قال ما بال دعوى الجاهلية؟ يعني انتم انتم ليه الدعوة انتم بتدعوا دلوقتي
اه لحاجة كنتم بتعملوها في الجاهلية وانا بين اظهركم يعني وانا وانا معكم وبقى فيه نبي وبقى فيه دين دعوة الجاهلية وانا بين اظهركم. فالنبي صلى الله عليه وسلم قال ايه؟ دعوها انها منتنة
دعوها اللي هي دعوة الجاهلية اللي هو التحرك ده والتصرف ده واللي انتم عملتوه ده دعوها فانها منتنة. آآ الموقف ده آآ مش بعيد عننا يعني النبي صلى الله عليه وسلم غضب لان هو المسلمين
نسيوا انهم مسلمين. ونسيوا انهم اخوة. انما المؤمنون اخوة اه نسيوا النبي صلى الله عليه وسلم قال ايه؟ المسلم كالمسلم اه كايه البنيان البنيان ربنا يقول ان الله يحب الذين يقاتلون في سبيله صفا. كأنهم بنيان مرصوص. الاصل
ان احنا مسلمين ان احنا اخوة. وده الاساس اللي بشوف به الناس مش بشوف على اساس الجنسية ولا اللون ولا ولا المستوى الاجتماعي بشوف على اساس الدين آآ وهو ده فعلا الولاء والبراء
انا انا انا بحبك ليه؟ ومش بحبه ليه ده ده اساس مش الحكم على الناس اساس نظريتي للناس. مسلم يبقى اتحط في حتة غير مسلم يتحط في حتة ودي بينبني عليها حقوق وواجبات ودي ينبني عليها حقوق وواجبات
فلما فالصحابة سهوا عندك ونسي ان ده مسلم ولا مسلم وبدأ ان هو لأ. ده انا احنا الانصار وانتم مهاجرين ورجعوا تاني لزمان بقى الجاهلية والتعصب والقبلية اللي هم كانوا ايه؟ كانوا كانوا متربيين عليها
النبي صلى الله عليه وسلم قال دعوها انها منتنة والشيطان بيحب ده جدا. الشيطان بيشتغل على دي. النبي عليه الصلاة والسلام قال ان الشيطان ايس ان يعبده المصلون هاني عبده المصلون في شبه الجزيرة في في العرب يعني. ولكن يعني لم ييأس ولكن في التحريش بينهم. دي بيشتغل عليها. ان هو
ينكش ما بينهم ان هو يخلي المسلمين ينسوا انهم حاجة واحدة ويتحركوا بناء على ايه؟ عارف لو الشباب في المدرسة احنا مدرسة كزا بدون مدرسة كزا. عارف انت اللقطة دي؟ دا واحنا صغيرين. طب بعد شوية ممكن تلاقي اه دول اه ممكن تلاقي نفسك بتتحرك
ممكن تلاقي نفسك الهنود دول اصلا مش عارف ايه وريحتهم ايه واكلهم تلاقي نفسك بتتكلم عن مسلمين بس انت خلاص حاططهم في حتة ممكن تلاقي ده اهلاوي ما يحبش الواد ده عشان ده اهلاوي ما يحبش الواد ده عشان ده زملكاوي. تلاقي تلاقي تلاقي الكورة
يا ريتك تصنف الناس لا الكورة ولا الجنسية ولا اي حاجة. لو دخلت في دي اعرف ان انت اعرف ان دي دعوة جاهلية يعني انت بتتحرك ربنا قال اذ جعل الذين كفروا في قلوبهم الحمية انهي حمية؟ حمية الجاهلية كانوا بيتحركوا بالجاهلية
حضراتكم بيتحمقوا لبعض على انه ايه على انه قريش غلط احنا احنا مشكلة دي مشكلة ان انت بيبقى فيه مسلم ماشي في الشارع وانت مش مش شايفه على انه ايه مش يعني لازم تحط له كده علامة فوق خضرا كده سهم كده
مسلم ده مسلم ده مسلم ودي مسلمة دول ليهم مبدأيا كده حب اوتوماتيكي حب في الله واحترام وود كده لدول المسلمين مش بس لازم يبقى بدقن او لازم يبقى صاحبك احنا عندنا فاهم؟ مين اللي بحبه
صاحبي فاهم اخويا. طب والتاني ده مسلم؟ لأ ما بحبوش عادي. لأ زيه زي يعني ما ينفعش غير دي فيك النبي صلى الله عليه وسلم قال ثلاثة آآ من كن فيه وجد حلاوة الايمان
فمنها النبي عليه الصلاة والسلام قال ايه؟ ان يحب المرء لا يحبه الا لله يعني هو بيحب حد عشان ربنا قال له حبه فهل احنا كده اسأل نفسك انت بتشوف الناس على انه ده اخويا المسلم
ده اخويا المسلم. احنا من الحاجات اللي هزمتني كلمة اخويا اللي انتشرت وخلاص دي وبقت تتقال لواحد ما تعرفوش اصلا عشان يعني اللي هو ازيك يا كابتن؟ ازيك يا اخويا
كلمة كبيرة دي هل احنا بنشوف بعض علينا كده ؟ لازم لازم نشوف بعض لازم ده انت ده فرض عليك ده ايمان. ده حلاوة الايمان ده من الاساسيات كون بقى ان هو هيبقى قريب منك لو مش قريب منك دي حاجة تانية
بس ما بس ان انا انسى ان هو مسلم وان هو اخويا واتعامل معه على انه اهلاوي ولا ولا من الاعياد بتاعة المعادي ولا مش عارف بتوع جامعة ايه ولا زي
يا زمان بقى احنا هبل بتوع مدرسة ايه ده ده كده انت عارف ده ايه؟ العلمانية هي فصل الدين فصل الدين عن ماشي؟ فانت ده اللي بتعمله فصل الدين تعمد فصل الدين عن عن مين الشخص ده
اساس العلمانية انه ايه لما نيجي ننزر على حاجة نحط ايدينا على جنب ونقيمها لوحدها من غير الدين ما يدخلش فيها. سواء في السياسة سواء في الاقتصاد دي فكرة زي ما هو شايفين الدين
مش حاجة ترفعنا لفوق وتقدمنا. وشافوا مشاكل زمان من الكنيسة وهي بتنصب وتسرق وتأزي وتظلم. فقال لك افقس بقى للدين تماما واحنا ماشي دي العلمانية. فكرة خلاص معزورين بقى للي حصل لهم في الكنيسة وكده. ما تجيش انت بقى ايه تبقى علماني صغير كده ايه في تعاملاتك مع الناس
تمام لأ فخلوا بالكم لان دي حاجة كبيرة. الاخوة حاجة كبيرة. الاخوة حاجة بتدخل الجنة والنار الاخوة لما النبي صلى الله عليه وسلم قال ايه؟ من ستر مسلما ستره الله في الدنيا والاخرة
من نفس عن مسلم كربة من كرب الدنيا نفس الله عنه كربة من كرب الاخرة تعاملك مع الناس بناء على الاخوة دي بيدخل الجنة والنار بعد ما النبي صلى الله عليه وسلم قال بعد ما
الناس تعدي من على الصراط عارف مين اللي بيعدي من على الصراط مين اللي بيعدي من على السيارات؟ مين اللي دخل الجنة؟ اهل الجنة بس يعني اي حد هيعدي على الصراط
اي حد مش هيقعدني على الصراط. ده مش من اهل الجنة خالص. عبده يبقى فاضل لهم باب الجنة. فالنبي صلى الله عليه وسلم قال انه بييجوا على القنطرة. حتة بقى لسه قنطرة كده قبل الجلسة. ويعملوا
ويتحاسبوا من بعض عشان في اول الحديث اتدرون من المفلس؟ قال المفلس الذي لا درهم له ولا متاع لأ لأ الدنيا مفلس بيقول بقى اللي بييجي عند القنطرة ده بس معاملاته كانت غلط
ونظرته للناس كانت غلط نيجي بقى شتم هذا واكل مال هذا وسفك دم هذا فيأخذ هذا من حسناته وهذا من حسناته حتى تفنى حسناته فايه اللي يحصل لسة عليه لسة عنده مشاكل في معاملاته. اه يطرح عليه من السيئات فيطرح في النار
ده انا عديت الصراط. يطرح في النار. وهيتعزب بقى شوية كده ايه الميزان باظ تاني. فلازم تقدر يعني ايه اخوة؟ يعني ايه مسلمين بلاش النظرة العلمانية بتاعة مصريين او او شباب او مش عارف ايه مسلمين. دي اول حاجة تفكر فيها. ربنا قال ايه؟ هو انا احسن قولا ممن دعا الى الله
وعمل صالحا وقال انني ايه من المسلمين فراجع نفسك في على فكرة هي اكيد عندك غلط يعني ماشي طب ما انت جاي من جاهلية يبقى جاي يبقى انت جاي بها غلط
صلح دي بقى النبي صلى الله عليه وسلم قال ايه؟ دعوها انها منتنة فده اول موقف حصل مين اللي سمع بقى من الخناقة دي آآ عبدالله بن ابي بن سلول
طبعا هو ما طلعش الغاز والمنافقين يا جماعة ايه اوعى تفتكر ان هم هيطلعوا غزو ابدا ماشي سمع بالخناقة دي والمهاجرين جايين والانصار صحابنا القدام وجايين وجايين يعملوا مشاكل وجايين يعملوا كزا. بدأ بقى ان هو يباطم بقى. بدأ ان هو يقول لهم ايه
قوتوهم علينا وانتم اللي جبتوهم وانتم اللي احتضنتوهم. وانتم اللي انفقتم عليه عليهم لو ما انفقتوش عليهم الفترة اللي جاية ورخمتم عليهم في السوق وفي التجارة هنبدأ ان احنا يعني ايه نأزيهم وهنبدأ وبدأ
ولما يرجعوا احنا اصلا بقى نطلع لهم ولا نخرجن ليخرجن الاعز اللي هو قصده على نفسه. ليخرجن الاعز منها الاذل ونطلعه من برة المدينة. وادي عين بلبلة جامدة قوي هو قال كلمة وحشة قوي قال ايه؟ هؤلاء كمن قيل فيهم سمن كلبك يأكلك
فاهمين ما حدش فاهم مش فاهم؟ هو بيقول على المسلمين دول عاملين زي لو واحد جاب كلب واكله وبدأ الكلب هو اللي بعد كده ايه؟ يهجم عليه. سمن كلبك يأكلك
يعني يعني اتكلم كلام وحش اوي فقاعد معه واحد من الصحابة عادي فسمع فراح النبي صلى الله عليه وسلم كان اسمه زيد ابن الارقم راح للنبي صلى الله عليه وسلم وقال له قال كزا كزا كزا. سيدنا عمر
آآ انا على طول برضو ايه ودعني اقطع ايه عون هذا المنافق النبي صلى الله عليه وسلم قال ايه؟ ما ينفعش آآ لا يتحدث الناس ان محمدا يقتل اصحابه في ناس برة المدينة
يسمعوا انه اه ده محمد قتل واحد مش هيعرفوا التفاصيل. هيفهموا الاسلام غلط الكلام ده كبير الكلام ده مهم. في افعال هي هي المفروض تتعمل بس الاول ما تتعملش عشان في مصالح اكبر
الكلام ده حلو عشان انت بس ما تندفعش وتقول لي ايه؟ ليه ما عملوش كزا؟ لا يا عم اصبر ما عملوش كزا عشان في رد فعل اوحش فالنبي وسلم حتى قال ايه فعبدالله ابن ابي سلول قال بل نترفق به ونحسن صحبته. يعني ايه؟ كانك ايه؟ يعني
خيري شر كده ولان هو ابعاد الموضوع ممكن تبقى اوحش. فما تتسرعش وانت بتحكم على حاجة حد عملها شيخ مسلا معين قال ما قلش فلان عمل ما عملش اصبر لان الموضوع ممكن يبقى له ابعاد انت مش فاهمها. ومش مقدرها
فما تحسسنيش ان انت ايه يعني النبغة اللي جه اللي فاهم الدنيا المفروض تحصل ازاي وجاي تحكم على فعل آآ من برة يعني انت ما عندكش اصلا التفاصيل اللي جوة
سيدنا عمر نفس الكلام. قام باصص للتفصيلة. فالنبي صلى الله عليه وسلم ايه لا يتحدث الناس اه احنا عايزين الناس تسلم اصلا. احنا الاسلام اصلا عليه شبهات انا ما ينفعش دلوقتي ان احنا نقوم في منافقين ومنافقين يقوموا ويحصل حرب اهلية وحتى لو قتلناهم كلهم. طب الناس هتقول ايه؟ الناس هتفهم ازاي؟ ابن سلول مش لوحده
بيفكر بعمق. العمق ده لو انت مش عندك تمام. اسكت بقى وايه وبلاش الفزلكة عندنا الفزلكة دي نقرا طب كان المفروض يا عم هيتعطل عارفين الفزلكة دي عندنا على طول مش في اتنين بس احنا نحس ان احنا فاهم يعني مسلا
في الكورة مسلا مدرب منتخب فاهم والراجل بقى له خمسين سنة بيدرب وانا قاعد يا عم ينزل يا عم اقعد بقى طيب ماشي بلاش بس اللقطة بتاعة ايه انا ابوك
احسن منه ده عارفين الطريقة في دي ما ينفعش تتقال ما ينفعش نقول كده يعني. احنا عندنا دي بقى في الدين في الكورة في اي حاجة. وساعات ممكن يبقى عندنا وجهة نزر بس يعني
تواضع كده وانت بتقولها يعني فالنبي صلى الله عليه وسلم رجع واتكلم معهم وانتم ازاي تقولوا كده قالوا يعني طبعا ما قلناش المنافقين عندهم كارت كارت الكدب ده يعني الف به يعني اذا حدث
كزا هو ازا حدد مش مش احيانا هو ازا حدس كزا فاهمين هو ما بيتكلمش غير كدب يعني فلا طبعا ما قلناش وكده. فالنبي صلى الله عليه وسلم كذب سيدنا زيد. يعني قال له لأ اللي انت قلته ده مش صح طالما هم ايه
هم قالوا كده خلاص استاذنا سيد زعل يعني. فالنبي صلى الله عليه وسلم ماشي جنبه بعد شوية عمل حاجة جميلة قوي فسيدنا زيد قال ايه؟ ان هو ماشي جنبي عركة في اذني عمل له كده عركة في اذني وضحك في وجهي
ومشي انتم متخيلين الحركة يا جماعة يعني الحركة دي النبي صلى الله عليه وسلم كان يعملها كتير وسيدنا ابن عباس قال انه عملها له في موقف موقف عجيب. بيقول انا كنت بايت مع النبي صلى الله عليه وسلم
خلي بالكوا ابن عباس سنا الفرق بينه وبين اي عشم كتير قوي فهو كان كان صغير جدا كان بايت معه آآ هو قريبه اصلا وبيقول النبي صلى الله عليه وسلم قام يصلي
عزيز مشهور لان ده اللي سيدنا العباس قال فيه ان النبي صلى الله عليه وسلم كان بيصلي كم كم ركعة قيام فبيقول فانا فقمت قايم جنبه وهو واقف بيصلي وانا جيت جنبه فمعه عرق اذني برضه وهو بيصلي النبي عشان بيصلي عيل صغير واقف جنبه فقام عامل له كده وهو بيصلي
انت بتسمع حد يعمل كده الولد وهو بيصلي؟ لأ عادي النبي بيقول لك اه ادي حاجة مش هتقطع الخشوع ومش فحركة جميلة قوي حركة عجيبة فعلا. حركة توريك ان الرحمة
من غير تكلف بيبقى بتبقى بتبقى حلوة يعني انا هعملها عشان هو عملها عشان انا فاهمة ابقى عملتها انما انا لو علي ايه اوعى يا عم عايز تصلي صح؟ عشان احنا رحمة ان قلوبنا مش زي النبي صلى الله عليه وسلم
طب ليه ليه النبي صلى الله عليه وسلم عمل كده لانه نزل عليه وحي بس ما قلوش يعني هو ضحك في وجهه وايه بهزر معي كده ومشي. وبعد كده راح هو قال لسيدنا ابو بكر سيدنا ابو بكر كان عرف انه في وحي نزل. فقام قال له ايه الوحي؟ اللي هو سورة المنافقين. سورة بقى ربنا نزل سورة
صفحة ونص بيتكلم عنهم بعد الموقف ده اولا اسمع الصورة دي بصوت مجاري. عشان هي في حتة تانية خالص. مشاري راشد ما بيهزرش في الصورة دي سانيا اقرا السورة بقى وشف ربنا بيتكلم عنهم ازاي. لان هي كلها تعليقات على الموقف ده
ربنا يقول اذا جاءك المنافقون قالوا ايه؟ نشهد انك لرسول الله والله ايه الله يعلم انك لرسوله. والله يشهد ان المنافقين لكاذبون اقرا بقى هتلاقي ايه يقولون لان رجعنا الى المدينة ليخرجن الاعز من الاذل. ربنا يقول ايه؟ فلله العز ولله العزة وللوصول للمؤمنين ولكن المنافقين
لا ايه ؟ لا يعلمون. انت فاتح السورة؟ لأ ما حافزهم افتحوا كده يا جماعة لأ اصل التانية لا تنفقه من عند رسوله حتى ينفضوا من حوله. افتح افتح افتح عشان افضحك قدام الكاميرا. بس دي بس ده دي حاجة ما تعيبوش ولا يتعبني. ده القرآن والقرآن بيتفلت
واحد فين انا بقول له افتح عشان احنا واحد فينا يتأكد يعني. لا يعلمون. ماشي. طيب التانية ايه طيب اه يعني انا طيب انا الكلام ده تحاليل ده عادي يعني فالصورة الصورة جميلة الصورة جميلة اقراها
وبعد كده على فكرة هتلاقي في الصورة يلا بالمرة الجاية هتلاقي ربنا قال ايه يا ايها الذين امنوا ايه بعد بعد بعد كام لا تلهيكم اموالكم يولدكم عن ذكر الله
هو بيقول لك ايه ايه اللي ضيع المنافقين زيهم انشغلوا بالدنيا. سحرته اهم حاجة عنده الدنيا. اهم حاجة مصلحته. اهم حاجة اللي هو فيه نزلت والنبي صلى الله عليه وسلم قال له ايه؟ قال لسيدنا زيد ايه؟ ان ربنا صدقك
نزل عشان يقول لا هم اللي كسبوا يعني جيل النبي صلى الله عليه وسلم ابن ابن سلول اسمه ايه عبدالله ابن ابي ابن سلول. ابنه اسمه ايه عبدالله بن عبدالله بن ابي بن سلول ماشي
ما تلخبطوش جيل النبي صلى الله عليه وسلم وبيستأذنه انه يقتله نقتل ابوك تخيلوا خلاص بقى يا جماعة ده واحد زي ما قلنا آآ المرة اللي فاتت عن سيدنا آآ محمد ابن اسلمة لما قال اليهود ايه
لما قال اليهود ايه حد فاكر جملة ماشي اخواتي اكثر منكم لأ سيدنا مصعب اللي قال انه اخي دونك انما قال له قال لهم ايه جاء الاسلام ايه تغيرت القلوب ومحى الاسلام العهود
ابنه بس خلاص ده هو شايفه يعني ده يا جماعة رأس المنافقين اللي عمالين يكدب ويشوه الاسلام ويحارب ويقلب الكفار عن اقتلوا النبي قال له ايه بل بل نترفق به
فده اول موقف ده بقى ولا حاجة قدام اللي هيحصل دلوقتي بالنسبة لكم المنافقين ايه يا جماعة؟ هم قاعدين عشان احنا عايزين نشوف هنعمل ايه في الاسلام ده. ازاي نخلص منه ونرجع تاني لحياتنا الطبيعية؟ من غير ما نخش في صدام معه ومن غير
يعني منافق يعني نفق يخرج من هنا يخش من هنا المهم ايه المهم يتصرف فعشان احكي لكم الموقف التاني هنقرا حديس مع بعض اه والموقف ده بيسمى بايه؟ بيسمى بحادسة ايه؟ الافك
افك عن الكدب الافك عن الكدب الوحش يعني حادثة الافك دي خلاصتها ان هو آآ المنافقين دول آآ طلعوا اشاعة انه السيدة عائشة زنت تعالوا نقرا الحديس. احلى حاجة بقى ان احنا هنقرا الحديس. ده كلام السيدة عائشة هي اللي بتحكي. ماشي
حديس طويل فانا يعني ينفع وراه كله هنجز فيه بس عايزك الاول تلاحز منه السيدة عيشة بتعرف تتكلم ازاي ماشي والسيدة عيشة نفسها يعني الحديس ده حببك فيها جدا يعني
طلعوا اشاعة عن السيدة عائشة زنت آآ هيحصل لغط وهيحصل المدينة كلها هتتكلم وفي اللي هينشر الاشاعة وفيه اللي هيصدقها وفي تخيلوا بس تخيلوا هم كانوا بيعملوا ايه فاهمين يعني
هم عايزين يهدموا الاسلام فاي حاجة. عايز اخبط في اي حاجة. شوط في اي حاجة مرة بقى وقعة بين الصحابة ومرة بقى حاول تجيب قريش مرة تعمل حاجة مع اليهود مرة يحاولوا يقتلوا النبي صلى الله عليه وسلم يعني اي حاجة
عندهم هدف واحد بس فانت تارجت ايه؟ انه الاسلام ده يهدم ويقع. ازاي بقى مش مهم؟ يعني هو ما عندوش مشاكل يعمل اي حاجة فتعالوا نقرا السيدة عائشة بتقول ايه
ونحكي ماشي كان الرسول صلى الله عليه وسلم اذا اراد ان يخرج نفرا يعني لما يبقى طالع غزوة او سفر اقرع بين زوجته عمل قرعة مين اللي هيطلع معها خلاص
اه فهي اللي خرجت معه. ودي غزوة بني المصطلق دي. ماشي؟ وهي بتقول ايه؟ بعد ان انزل الحجاب خلاص دي هتفرق معنا فانا احمل في هودج. عارفين الهودش ده اللي هو بيحملوا عليه مم. فالسيدة عيشة كانت جوة الهودش ده والصحابة شايلينها
كويس آآ فهما قاعدين يعني المعسكر يعني فقالت ايه؟ فسرنا حتى اذا فرغ رسول الله من غزوته وقفل ودنونا من المدينة اذن ليلة بالرحيل. خلاص؟ بعد ما هم آآ بعد ما خلصوا الغزوة وقاعدين خلاص النبي صلى الله عليه وسلم قال لهم قوموا ايه؟ هنمشي
وقمت حين اذنوا بالرحيل فمشيت يعني هي بعدت خلاص؟ عن الجيش. ليه بقى آآ عشان تقضي حاجتها ماشي ولدي فلمست صدري فاذا عقد لي انقطع. يعني فهي قايمة ايه ده؟ فين العقد؟ العقد آآ مش لقياه قعدت بقى تدور عليه. فالتمست عقدي. فحبسني ابتغاءه
خلاص فطولت بقى ما هم قايمين يمشوا فاحتملوا هودجي ومشيوا اللي هي بتقول ايه؟ كان النساء ساعتها خفاف لم يثقلن ولم يغشهن اللحم. فاهمين؟ هي كانت بتقول لك كنت رفيعة
هم مش حاسين اصلا هي جوة ولا مش جوة هي كانت خفيفة جدا خلاص آآ فايه فلم يستنكر القوم التقل يعني حين رفعوه وايه ومشيوا بها آآ بتقول فوجدت عقدي بعد ما استمر الجيش
فجئت منزلهم قلت ارجع فايه ليس فيه احد انت بتقول ايه؟ فقلت بقيت انا هفضل قاعدة. هم اكيد بعد شوية اكيد هيكتشفوا ويرجعوا لي بقى فانا هفضل قاعدة مكاني. فضننت انهم سيفقدونني فيرجعون الي. وايه اللي حصل
خلاص انت بتقول ايه بقى؟ وكان صفوان ابن المعطل احفظ الاسم ده صفوان ابن المعطل. ده اللي هيتهموه معها بالزنا. صفوان. سيدنا صفوان ابن المعطل. خلاص هو كان دوره ايه؟ كان النبي صلى الله عليه وسلم دايما عاين كام واحد؟ انت في اخر الجيش وتبدأ ايه برده ايه انت الاخير وانت تبص لو في حد ورانا وانت اللي بردو تبص لو حاجة وقعت الكلام ده
فبيقول ايه؟ فرجع فلقاني فرأى سواد انسان نائم لقى حد نايم وفيه سواد فعمل ايه؟ فقالت ايه بقى؟ وكان يراني قبل الحجاب. يعني هو عارف لمين هي خلاص في حجاب بس هو عارف السيدة عائشة
فقالت ايه فاستيقظت باسترجاعه. يعني ايه بقى يعني فاستيقظت باسترجاعه استرجاعي دي اللي عارفين اللي هي ايه؟ اللي هي ان لله وان اليه راجعون هو عايز يصحيها بس بادب الصحاب
فهو انا لله وانا اليه راجعون بيتكلم فهي قمت انا صحيت خلاص في عملي فهو وطى وطى وطى الراحلة عشان هي تطلع عليها قالت ايه بقى آآ السيدة عائشة آآ حتى اتينا الجيش
خلاص وقدمنا المدينة فاشتكيت بها شهرا. يعني انا ايه مرضت لغايةه يعني ملط عيد شهر فهي رجعت المدينة قعدت في بيتها عيانة فاهمين اللي بيحصل وايه اللي حصل اه هلا كمان هلك. هي بتقول كده. فهلا كمان هلك. هي هي رجعت من هنا وابي. وعبدالله بن ابي سلول بدأ ينشر ايه؟ ايه ده؟ هم كانوا فين؟ هو ايه اللي حصل؟ اه ده عمل
ده حصل كان مدينة كلها بقى بدأت تتكلم بحديث الافك عشان كده اسمه ايه؟ الافك ان الافك اللي هم بيقولوه ده افك آآ وكان الذي تولى الافك عبدالله بن ابي بن سلول فاهمين دوره دوره فظيع ازاي
والناس يفيضون من قول اصحاب الاثم وهي ايه وهي قاعدة تعبانة. بتقول ولكن ايه بقى يريبني كان كان كان حاجة مستغرباها اني لا ارى من رسول الله صلى الله عليه وسلم اللطف الذي كنت ارى منه حين امرض
وهي عيانة النبي عليه الصلاة والسلام كان بيتعامل معها ابو رحمة زيادة. بتقول انا ما كنتش شايفه ده دلوقتي خلي بالك النبي صلى الله عليه وسلم عمال يسمع لسه هنتكلم عن النبي صلى الله عليه وسلم يعني. فبتقول انما يدخل فيسلم كان بس يخش يسلم ويقول كيف تيكم؟ تيكم
يعني هذه ماشي؟ يعني هي عاملة ايه كويسة وبيمشي فيعني ايه هي نفسها مستغربة شوية فبتقول خلاص ففي مرة خرجت هي وام واحدة اسمها ام مسطح. ماشي؟ برضو احفظ اسم احنا عندنا صفوان
قوم اسطح ماشي فبتقول خرجت وهي وامه مسطح دي في يوم في ليلة وقاعدين المهم ان ام مسطح دي ايه آآ ايا كان بقى اتكعبلت وقع عليها حاجة خلاص فقامت قايلة ايه
ده عيسى مصطفى قامت آآ عارف لما عادي ام فاهم تقوم شكل ابنها كده عشان هي حصل لها حاجة. فهي فقامت آآ يخرب بيت فلان قامت عاملة كده ماشي فهي قعدة قالت لها انت بتعملي ايه؟ ده ده الاسطح ده من بتوع غزوة بدر ما ينفعش تقولي عليه كده
قالت لها انت مش عارفة هو قال ايه عنك؟ ما هو قال هي فاكرة ان هي عارفة بقى هتلاقي الي فاخبرتني بقول اهل الافك. السيدة عائشة فجأة خدت الصدمة ده الناس كلها ماشية تقول ايه تتكلم في كزا
الولد فازددت مرضا على مرضي خلاص فلما رجعت الى بيتي دخل علي رسول الله صلى الله عليه وسلم وقال ايه؟ كيف تيجوا اخبارك ايه قالت له ايه بقى ائذن لي ان انا اروح لاهلي
هي بتقول انا عايز اروح افهم منهم بقى الموضوع يعني انا سمعت واحدة بتقول كزا انا عايز اروح فقال لها روحي فراحت اه عند سيدنا ابو بكر نقلت لامي ما يتحدث به الناس. ناس بتقول ايه
قالت يا بني هوني عليك الشقة ايه سبك انه ما فيش واحدة لو لها ضرائر يعني انت ايه عارف انت انت اعداءك كتير واللي مركز معي وكده فهي بتقول لها كده بتقول لها قلما كانت امرأة قط وضيئة عند رجل يحبها ولها ضرائر الا اللي في وضعك ده
لا لازم يبقى ليه يا ناس شايلين منها يعني؟ وقلت سبحان الله ولقد يتحدث الناس بهذا هي مستغربة زي الناس تقول كده بت تلك الليلة حتى اصبحت لا يرقى لي دمع
ولا اكتحل بنوم. قعدت تعيط طول الليل آآ النبي صلى الله عليه وسلم عايزك تتخيلي دلوقتي بقى النبي صلى الله عليه وسلم هو سامع ده آآ وما فيش وحي بينزل
انت فاهم هي مرضت قد ايه ما فيش شهر كامل ما فيش وحي بينزل والنبي صلى الله عليه وسلم يعني يعني محتاج الوحي يقول له فعلا ايه اللي حصل ما فيش واحد ينزل
النبي صلى الله عليه وسلم عارف السيدة عائشة وعارف سيدنا مين صفوان ابن صفوان عارفه بس هو يعني بشر فمش عارف يعمل ايه مش عارف يفكر ازاي مش عارف يحسم اصلا امره
والنبي صلى الله عليه وسلم جاب اتنين من الصحابة يتشاوروا معهم اصلا يكلمهم. سيدنا اسامة اسامة مين؟ ابن زيد سيدنا علي بن ابي طالب اما اسامة فاشار عليه قال له ايه بقى؟ اهلك يا رسول الله لا نعلم الله الا خيرا
يعني مستحيل وبدأ ان هو يتكلم كده يعني. سيدنا علي قال له ايه قال له لن يضيق الله عليك والنساء سواها كثير لو لو في لو فعلا حصل عملت مشكلة مش مهم في غيرها كتير بس والله
ودي الحاجات اللي الشيعة ايه؟ انتم عارفين الشيعة بيشتموا السيدة عائشة في عندهم مشاكل مع سيدنا ابو بكر وسيدنا عمر وسيدنا يعني انهم شجعوا كل الصحابة تقريبا فحتى بيبقى واخدين بيقول لك اهو سيدنا علي قال عليها ان هي اصلا ايه؟ هو سيدنا علي ما قلش حاجة. هو قال له ايه؟ يعني عارف لما انت تبقى بردو عايز تهون على واحد تقول له يا عم ما تقلقش
استازة سيدنا علي ما قالش حاجة يعني بس آآ بس واحد دافع عنها جدا واستازنا عليه قال له ايه؟ قال له اسأل الجارية. الجارية دي اللي هي الخادمة بتاعة السيدة عائشة
قال له اسألها عن السيدة عائشة اخبارها ايه دلوقتي وعاملة ايه ويعني افهم منها تفهم اكتر عزيزنا عليه برضه كان كان من واقعي شوية سيدنا اسامة قال له لا نعلم الا خيرا
فالنبي صلى الله عليه وسلم دعا الجارية. الجارية دي اسمها بريرة. احفظ الاسم ده لان هي موجودة كتير في حياة السيدة عائشة. بريرة دي. فقال لها هل رأيت فيها شيئا يريبك؟ يعني انت
لو شوفتي اي حاجة قولي لي لو حصل اي حاجة قولي لي قالت ايه؟ لا والذي بعثك بالحق. يعني انا ما اعرفش عنها غير ان هي ايه كل خير يعني
النبي صلى الله عليه وسلم آآ وجاء له صفوان سيدنا صفوان دافع عن نفسه قال له انا عمري عملت حاجة مع اي واحدة اصلا خلي بالك النبي صلى الله عليه وسلم نفسه لما جا له عبدالله بن ابي ذر قال له انا ما قلتش اللي قلته مصدقه. فما بالك لما حد يبقى يعني النبي صلى الله عليه وسلم كان عنده الحتة دي. انت طالما قلت خلاص انا
بالزاهر واللي بينك وبين ربنا ده بقى ايه هو اللي يحاسبك عليه. النبي صلى الله عليه وسلم كان عنده دي جدا ودي حتة مهمة. يعني واحد قال لك انا ما قلتش كزا. ما تجيش تقول له لا انت قلت انا عارفك. يا عم والله ما قلت. يا عم خلاص انا خلاص انا انا هاخد منك كلامك ده انت مسلم وبتحلف وانا ما عنديش حاجة تخليني
يعني ما عييش فيديو فخلاص واللي بينك وبين ربنا بينه وبين ربنا. النبي صلى الله عليه وسلم كان بيتعامل كده مع المنافقين. اللي هو عارف انه منافق تخيل مش مش فاكر ان هو بيتضحك عليه. فكرة ان هو خلاص هتعامل بالظاهر عشان الدنيا تمشي وبعد كده اللي بينك وبين ربنا
والنبي صلى الله عليه وسلم عارف السيدة عائشة. واستشار الصحابة وسأل عنها بريرة. وجه سيدنا صفوان قال خلاص هو هو بقى عارف انه ايه آآ هو بقى خلاص بقى مايل لانه اكيد ده ما حصلش
عامل ايه النبي صلى الله عليه وسلم؟ فقاعد في المسجد واتكلم مع الصحابة قال لهم اي من يعذرني من رجل بلغني اذاه في اهلي يعني من يعذرني في رجل بلاغه
بلغني ايه؟ اذاه في علم. في واحد اذى اهلي مين يعذرني لو انا ايه لو انا خدت حقي منه فاهمين يعني انتم عندكم مشكلة ولا موافقين؟ تخيل النبي النبي صلى الله عليه وسلم ها؟ قائد الدولة وقائد الجيش والنبي يعني بيقعد مع اصحابها يقول لهم ايه
حد عنده مشكلة لو عملت كزا كزا تخيلوا طب ليه عمل كده نفس الحاجة اللي خلته ما يقتلوش في الموقف الاولاني. يا جماعة ابن سلول ده مش حد ماشي في الشارع
ابن مسعود ده حد لو لو لو النبي صلى الله عليه وسلم عمل معه حاجة من غير ما الناس كلها تبقى تبقى شايفة انه نعمل كده هيعمل ده مشكلة كبيرة جدا في الدولة الاسلامية
اتباعه مش واحد ولا اتنين ولا مئات. فاهمين التعاون معه كان بحزر جدا من النبي صلى الله عليه وسلم فهو في الموقف ده كان محتاج ايه؟ يتكلم مع الصحاب الاول. طب بصوا اللي حصل دلوقتي
سعد ابن معاذ قال له ايه؟ يا رسول الله انا والله اعذرك منه ان كان من الاوس ضربنا عنقه وان كان من الخازرج يعني ما هو ايه؟ فاكرين سيدنا سعد؟ هم. سيدنا سعد كده
انا يا رسول الله اعمل اللي انت عايزه لو من الاوس ما هو من الاوس. ضربنا وانا قوي ولو من الخزرج امرتنا ففعلنا فيه امرا. يعني اللي انت عايزه تقابلوا واحد من الخزرش
آآ هو آآ سيدنا سعد بن عبادة آآ وده سيد على فكرة سعد ابن عبادة ده عشان بس الاسم ده فيه لقطة هتكبره اوي عندك. لما النبي صلى الله عليه وسلم مات
لما النبي صلى الله عليه وسلم مات اهل المدينة اجتمعوا وقالوا نختار سعد بن عبادة يبقى الخليفة فاهمين فاهمين فاهمين هو مين عشان اهل فاهمين؟ لحد باب سيدنا ابو بكر جه وقال لهم وقريش والعرب فلازم يبقى من قريش دي قصة تانية. انما انتم فاهمين يعني ايه
هم اختاروا واحد اصلا. فاهمين بقى الواحد ده مين عشان يختاروه؟ يعني انت لو ما تعرفش سعد ابن عبادة يبقى انت فايتك كتير فسيدنا سعد بن عبادة في سعد بن معاذ وسعد بن عبادة. عايزين سعد بن عبادة كان من ايه
من الخزرج وسمع التاني بيقول له لو من الخزرج عادل لأ ما تقولش كده على الخزر يعني فاهمين هم عندهم دايما دي فقام له وقال له ايه كذبت لا ما حدش يعرف يتكلم مع حد من الخزرش ايه اللي انت بتقوله ده. ماشي؟ وقام
واحد برضو من هناك يقول له لأ عادي انما فبدأوا يشدوا مع بعض اهو. فالنبي صلى الله عليه وسلم عمل ايه آآ ففرى الحيان الاوس والخزرج حتى همه والرسول صلى الله عليه وسلم على المنبر فنزل خلاص خلاص يا جماعة وقفل الموضوع
فقالت ايه؟ وبكيت يومي لا يرقى لي دمع. يعني هي كل ده عمالة تعيط. عمالة تعيط. عمالة تعيط. حاجة صعبة يتخيلوا واحدة تخيل انت قاعد آآ وحد مطلع عليك اشاعة في عرضك
ما فيش وحي بينزل وآآ وما حدش اه يعني يعني العموم من اصحابك ومن اهلك ومن الناس في منهم اصلا اللي صدق في منهم اللي باصص لك بالصوت حاجة حاجة تقيلة قوي ها
فقاعدة في يوم بتقول قاعدة انا عند ابواي. وقالت حاجة حلوة. قالت آآ جت جت واحدة عندي وقعدت تعيط معي. عارفين برضه الناس اللي هي ايه الصحاب دول؟ اللي هو مصدقك وبيهون عليك
بس واحد اتنين غير لما يبقى في مية واحد يعني حوالين يبصوا لك بصة مش كويسة بينما نحن كذلك دخل رسول الله صلى الله عليه وسلم. هي فين؟ هي عند آآ اهلها. فجلست
نتشهد ثم قال يا عائشة فانه بلغني عنك كذا وكذا فان كنت بريئة فسيبرئك الله وان كنت الممتي بذنب فاستغفري الله وتوبي اليه ان العبد اذا اعترف بذنبه ثم تاب تاب الله عليه
النبي صلى الله عليه وسلم قال لها ايه اللي انت سمعته ده برضو يعني انا برضو ايه طب يا رسول الله انت لسه تحس ان هو ايه انا انا انا عندي انا مصدق
بس لازم ينزل الوحي دلوقتي يقول لنا الموضوع بجد هي بتقول ايه بقى لما النبي صلى الله عليه وسلم قال كده قلص دمعي حتى ما احس منه قطرة. عارف بقى لما الانسان
كأنها ايه الكلام يعني بتقول ايه فجأة فجأة الدمع جف وقلت لابي اجب عني رسول الله سيدنا ابو بكر ايه ما تقول حاجة اتكلم يجب عني رسول الله فيما قال
وبعد كده هو يقول لها ما ادري ما اعرفش اقول له ايه ما ليش دعوة بس ده الرسول برضو بتقول لبؤمرتها ايه! ما تردي عليه! طب مش هرد عليه ارد على مين! انت
خلينا في مشكلة. فالسيدة عائشة يعني الكلام الكلام صدمها فهي بتقول ايه وانا جارية حديثة السن لا اقرأ كثيرا من القرآن يعني هي دلوقتي عايز تستشهد بالقرآن قبل ما تبقى عايز تقول اية ومش فاكرها قوي ومش حافزها كلها فاهم
انا عايز اقول حاجة دلوقتي وبتقول ايه؟ قالت ايه؟ واني والله لقد علمت انكم سمعتم ما تحدث به الناس ووقر في انفسكم وصدقتم به ولان قلت لكم اني بريئة والله اعلم اني لبريئة لا تصدقوني
يعني هم مش كده. بس الواحد ايه يعني يعني مش عايز مش عايز النبي صلى الله عليه وسلم مستني الوحي. فاهمين الفرق؟ عشان بس تفهم النبي صلى الله عليه وسلم مشاعره ايه
بس هي بقى ايه السيدة عائشة من من من طبيعتها الايه السخونية دي السيدة عيشة صغيرة فبتقول لهم كده ولان اعترفت لكم بامر والله يعلم اني بريئة لتصدقني. يعني انا لو لو قلت لكم انتم هتصدقوا الكدبة
قالت ايه؟ لا اجد لكم لي ولكم مثلا الا ابا يوسف اذ قال فصبر جميل. هي كل ده عايزة ايه عايز تقول الاية دي اه فبتقول انا هقول لكم زي ما هو خالد في رواية تانية انا مش انا مش فاكرة اسم سيدنا يعقوب فقامت قايلها بقى يوسف
اه هقول لكم زي ما ابو يوسف قال ايه فصبر جميل. والله المستعان على ما تصفون ثم تحولت على فراشي. خلاص قمت سيباهم بقى تحس ان هي بعد ما كانت زعلانة بقت غضبانة
ولد ايه هو انا ارجو ان يبارئني الله انا بقى مستني بقى ربنا فعلا ينزل وحي لو مشي نزل واحد يعني يعني يقول النبي صلى الله عليه وسلم لانها قالت ايه؟ ما ظننت ان ينزل في شأني وحيا. يعني هو بس سيدنا جبريل ييجي يقول له ده حصل ولا ما حصلش
مش لدرجة ايه ؟ القرآن ينزل في. تخيل السيدة عائشة بتقول كده على نفسها. قالت ايه انا انا لا احقر في نفسي من ان يتكلم القرآن في امري يعني مش لدرجة ايات تنزل تتكلم عن شوف شوف تواضع الصحاب يا جماعة للسيدة عائشة
بس بتقول لنفسها انا بس كل اللي عايزاه ايه سيدنا جبريل ينزل يقول له وخلاص مش لدرجة قرآن يعني انه مسلا يجي رؤية في المنام كده هي عايزة ده يعني
انت بتقول ايه؟ ما سابش البيت ما خرجش حتى ايه؟ انزل عليه الوحي لان هو النبي صلى الله عليه وسلم لما كان بينزل عليه الوحي قلنا فيه صورة من السور
ان هو كان ايه اللي يحصل فيه النبي صلى الله عليه وسلم يعرق والنبي صلى الله عليه وسلم يسمع صلصلة زي صلصالة الجرس يعني اقروا في قلتها لكم قبل كده. اه. وبعد كده يتفصل عرق. السيدة عائشة بتقول بعدين ممكن يبقى الجو برد شتاء بس هو الموضوع يتقل واحد الصحابة كان بيقول مرة كنت حاطط ايدي تحت النبي
وسلم والوحي بينزل حاسس ايده هتتكسر وبعد كده خلاص يسري عنه فايه فلما سئل عن الرسول صلى الله عليه وسلم يضحك ضحك هنا اول كلمة تكلم بها ان قال لي يا عائشة احمدي الله فقد برأك الله
مرتي امي قومي يا رسول الله مقالة ايه؟ لا والله لا اقوم اليها. ولا احمد الا الله يا جماعة. عندنا الحتة دي هي ايه؟ تتحرق كده بتعمل حاجة هي هو ده ما بيحبهاشي ما تقول ما تتعاملش مع الموضوع على انه ده رسول ودي واحدة من المسلمين
لا اقوم اليه ولا احمد الا الله وده اللي ربنا قاله في سورة ايه بقى؟ في سورة النور الصفحة التانية ان الذين جاءوا بالافك ان هم موافقين عصبة منكم دول دول مجموعة منكم
لا تحسبوه شرا لكم. بل هو خير لكم لكل امرئ منهم ما اكتسب من الاثم. اللي عمل كده خد والذي تولى كبره اللي تولى الموضوع اللي هو ابن سلول له عذاب عظيم
اقرا بقى ربنا قال ايه ايه الموضع ده لما ربنا يقول ايه؟ وتحسبونه هينا وهو عند الله عظيم لولا اذ سمعتموه قلتم ما ينبغي لنا ان نتكلم بهذا سبحانك هذا بهتان عظيم
آآ اقرا كده الصفحة اه هتتعلم كتير ان الذين يحبون ان تشيع الفاحشة في الذين امنوا لهم عذاب اليم الدنيا والاخرة ربنا اتكلم عن الولاد وبرة السيدة عائشة لانه ده افك
هي كلمة افك هي دي اللي ربنا بيقول ايه ده كدب عيشة تقول ايه انا مش مصدقة ان ربنا نزل في صفحة يقعد يقول لهم ان ده غلط انتم ازاي تقولوا عليها كده وانتم كان احسن لكم تسكتوا وتقولوا ما ينفعش يعني
السيدة عائشة طبعا جملة جميلة قوي لا تحسبوه شرا لكم. بل هو خير لكم. تقعد شهر مريدو وبعد كده تقعد في الازى النفسي ده وتقعد تعيط وتقعد في الاخر دي تبقى حاجة عشان السيدة عائشة تبقى قدام كل اهل المدينة آآ ربنا بيقول دي اشرف النساء وينزل فيها قرآن
عشان يحصل لك حاجة حلوة اوي ممكن يحصل لك حاجة انت شايفها شر او وحشة قبليها يعني ما تستعجلش برضو بلاش التصرف البشري ده عارفين احنا وكان الانسان عجولا احنا كده دايما
احنا دايما نستعجل وما نشوفش الصورة كاملة. ونحس انه ليه يا رب القدر ده؟ وليه التعامل ده؟ وانت وانت ده يوديك لحتة كبيرة قوي عند ربنا او هتاخد لسه واحد كان باعت لي
جملة يعني هو انا بطمن عليه وكده فقال لي الابتلاءات كتير. فانا رديت عليه قلت له حسنات كتير انا يعني حاول تشوف الصورة صح. حاول تشوف الصورة صح ان هو اللي بيحصل لك ده
لا تحسبوه شرا لكم. بل هو خير لكم فده كان خير عزيم للسيدة عيشة. السيدة عيشة لو تقعد تفخر قدام الناس دلوقتي هتقول ايه؟ انا اللي ربنا قال علي كزا
هنا ربنا نزل فيها صفحة انا ما حدش يقدر يجي جنبي شرفي بعد ما ربنا قاله. مش ده كلام كبير؟ مش ده كلام عظيم بس ربنا امتحنها وابتلاها عشان يحصل ده
اتعامل مع ربنا على انه هو البر. على ان هو الرحيم اللي بيحصل لك ده مش بيحصل كده بدون حكمة وهباء وظلم. ربنا مش ده. ربنا مش كده فايه اللي حصل بقى
النبي صلى الله عليه وسلم خلاص خرج للناس والسيدة عائشة خلاص اتبرأت والمدينة كلها وصل لها الخبر اه في تلاتة بالزات كان معروف ان هم هم اللي كانوا بيتكلموا في الموضوع. فاكرين منهم واحد؟ مين هو
ها؟ مصطحبات تعز مصطح. لان هو قعد يقول ولأ وصدق وبدأ يتكلم فالنبي صلى الله عليه وسلم جلد التلاتة دول. سيدنا مصطح وسيدنا حسان حسان ابن ثابت ده شاعر معروف جدا من الصحابة
والتالتة حنة بنت جحش. يبقى دي اخت مين زينب فالنبي صلى الله عليه وسلم جلدهم تمانين جلدة. وده حد القزف. عندنا حد اسمه حد القزف. اللي هو ايه؟ انك انك تتهم واحدة
في شرفها وفي عرضها بدون دليل وبدون حاجة. تخيل تخيل ان انت المفروض تتجلد طب ما تعمل ده وتخيل فيه ناس عمالة تعمله هو هو الجلد ده العقوبة دي في الدنيا
اثرها ايه في الاخرة يا جماعة انه دي كفارة ان انت كان المفروض تروح الاخرة تتعاقب على ده. فهو تاب وعمل الكفارة دي. فهو خلاص في الاخرة ما يحصلوش حاجة. تخيل ان في ناس
بيعملوا الزنب ده وما بيتوبوش وما بيحصلش عليهم العقوبة ورايحين لربنا يوم القيامة آآ طب الناس ده يحصل فيها ايه بقى يعني ازا كان هو في الدنيا بيتجلب تمانين جلدة عشان ده احسن له بكتير من اللي ممكن يحصل في الاخرة. انت عارف يعني ايه جلدة
ماشي؟ طبعا الجلد مش اللي هو اه مش دي مش بتاعة الافلام دي مش اللي هو يعني هيموت من واحدة ماشي؟ بس هو برضه مش مش طبطبة يعني لها لها يعني علماء يعني ايه بيوزفوا يعني ايه جلدة وبايه وكده يعني
بس في الاول وفي الاخر انت ممكن تبقى قاعد على الفيسبوك وعادي جدا واحدة ممسلة والمغنية اجنبية ولا مصرية ولا بتاع وعادي بتقول كلام كده وخلاص وتحسبون وهينا وهو عند الله عزيم. خل بالك قوي بقى يعني لو سمحتم خلي بالك قوي. يعني كلمة البنت دي شمال
دي مش كلمة قليلة خالص بقى. انت المفروض تتجاب شمال اللي هو انا قصدي مش مزبوط. طب انت عندك ده ايه لا والله ما اعرفش حاجة عنها طب انت بتتكلم ليه لأ عادي
عادي معقول يعني. لأ ما انت هتقول هتتجلد. مش في الدنيا. هتقول هتتحاسب. هتتحاسب. فشوف انت بقى يعني اللي محتاجين نتوب ونستغفر نخلي بالنا جدا لان الموضوع عظيم ربنا قال ايه وهو عند الله عزيم
ذنب عظيم القزف ده تخيلوا لو اتطبقت العقوبة دي الناس هتعيش محترمة يا كبير وسلم جلدهم وسيدنا حسان ده يا جماعة من الصحابة التقال. الصحابة والنبي صلى الله عليه وسلم كان يجيبه عشان يهجو يعني يعني يذم يعني يعني
يعمل يكتب شعر ويقول شعر في في المنافقين وفي الكفار وفي الاعداء كان كان حاجة عظيمة. واعتزر يعني عشان بس ده ما يقللش من اي حد يعني ازنب وتاب واعتزروا ومدح السيدة عائشة نفسها في ايه ؟ في شعر وقال ان هي آآ
وشرف وذو عز وبدأ يتكلم عنها كويس يعني العجيب بقى انو مين اللي اتكلم عليها سيدة حمنة مش السيدة زينب السيدة زينب آآ يعني كان رد فعلها عظيم يعني. لان ده الاصل ان الشيطان يقول لك آآ
ودي استغل دي آآ بس هي كان عندها ورع ودافعت عنها يعني فالحاجة تحسب لها جدا يعني. سيدنا ابو بكر بقى عمل حاجة يعني طبيعية جدا عارفين مين احنا قولنا احنا قلنا عندنا ابطال القصة. احنا عندنا السيدة عائشة ومين الصحابي اللي اتهم سيدنا صفوان صفوان وعندنا مين
مين اللي مين اللي اتكلم ورد انه اتكلم؟ سيدنا حسان والسيدة حمنة سيدنا مصطفى انتم عارفين ان سيدنا مصطفى ده كان آآ عنده مشكلة في الفلوس وسيدنا ابو بكر هو اللي بيصرف عليه؟
انتم فاهمين بقى سيدنا ابو بكر هو اللي ايه بيصرف عليه سيدنا مصطفى هيتكلم عن مين البنت سيدنا ابو بكر يعني يعني مش حلوة دي. فسيدنا ابو بكر عمل ايه؟ والله امسك النفقة والله ما خلاص مش هنفق عليه تاني
عادي يعني ما هو على فكرة هو مش مجبر بده. يعني هو بينفق عليه صدقة. وبعد كده اتضايق من اللي هو عمله فقال خلاص مش هينفق عليه. يعني كده عدال العيب يعني عادي صح؟ تمام. فربنا نزل اية هي بعد القصة على طول الصفحة اللي جمبها قال ولا يأتل اولو الفضل لأ يعني يأتى يعني اولو الفضل اللي هو سيدنا ابو بكر
اللي معه فلوس قلوا الفضل منكم والساعة يعني ما يمسكش ما تمسكش عنه النفقة اولي القربى خلاص المساكين المهاجرين في سوريا. بعد كده ربنا قال له ايه؟ وليعفوا وليصفحوا ربنا بيقول لسيدنا ابو بكر
الا تحبون ان يغفر الله لكم ان الله غفور رحيم. فسيدنا ابو بكر هو الايه؟ بلى احب ان يغفر الله لك. خلاص تحس بايه يا ايه ده في ايه يعني يعني الصحابة الفظاع والله. سيدنا ابو بكر رهيب. يعني انت نفسيتك ما فيش خلاص
يعني اه لان هو الايمان يا جماعة بيخليك نتلقى الكلام بمنزور تاني النبي صلى الله عليه وسلم قال آآ كان بيتكلم عن اوحش حاجة ممكن تتقال الحديس بيقول كده النبي صلى الله عليه وسلم بيقول انه من ابغض الكلام من اوحى اوحى حاجة ممكن تتقال انك تقول لواحد اتق الله
هيقول لك ايه ايه؟ عليك نفسك. عليك نفسك. ما لكش دعوة بي يا عم ليه ليه النبي صلى الله عليه وسلم بيقول كده ؟ لانه المفروض ان انت كمؤمن في كلام كده عارف يبقى حساس بالنسبة لك
يبقى يبقى مؤسر ما ينفعش تسمعه وتقول حاجة آآ غريبة عليك دي حاجة مهمة جدا ان انا اما اقول لك ربنا قال كزا دي المفروض تفرق معك. عارفين دي جت هنا؟ جت فين
جت سورة البقرة قال انه يقول انها بقرة. سيدنا موسى لما قالوا له ادعو لنا ربك كزا كزا قال انه يقول. انت فاهم انه يقول دي بيقول لهم ايه؟ ربنا بيقول لكم كزا كزا. ربنا ربنا ليه بيقول لهم في الاول ربنا بيقول لكم عشان دي انت لو مؤمن المفروض
تفرق معك في حاجات كده المؤمن لما بيسمعها ما بتبقاش زي اي كلام وخلاص. بتبقى فرق السما والارض ده المؤمن واللي مش مؤمن فعلا سيدنا ابو بكر من النوع ده سيدنا ابو بكر سمع ايه؟ سمع ربنا بيقول له تحب اغفر لك
بس خلاص مش زينا يعني انا ممكن اقول لواحد ايه في العفو. طب ما هو ده اتكلم في عرض بنته. انت فاهم هو عمل ايه واحد مسلا انا قرايبي مش عارف عملوا ايه او انا واحد صاحبي عمل ايه. تقول له اعفو عنه عشان ربنا يعفو عنك. بس انا مش قادر يكمل بقى في يا ابني بقول لك ربنا يعفو عنك. المؤمن الصح
لما نسمع دي خلاص بجد ربنا يعفو يمسك في دي بقى فعايز ايمانك فعلا شف شف كلام الوحي بيأسر فيك ازاي ؟ لما ربنا يقول زي مسلا وهو عند الله عزيم. فيه حاجات كده انت لما تسمعها لأ خلاص. المؤمن بيأسر في الكلام
بشكل غير البني ادم العادي. البني ادم العادي ممكن يسمع وما ما فيش خالص عشان كده ربنا قال انما يستجيب الذين يسمعون والموت يبعثهم الله. فيه ناس ميتة ما يفرقش معك كلام. فيه ناس زي سيدنا ابو بكر
ربنا يقول له ايه؟ تحبك في يعني هو سيدنا ابو بكر مش بيتعامل مع مع مصطلح. سيدنا ابو بكر بيتعامل مع ربنا لو انت عشت كده بتتعامل مع الناس آآ لله
بيفرق معك اوي اعمل ولا ما اعملش فاهمين قصدي هتفرق معك قوي اعمل ولا ما اعملش لو انت يعني انا انا مش هغضب عشان ربنا مش عشانك انا هعفو عشان ربنا مش عشانك
انا همسك لساني عشان ربنا مش عشانك. انا هابر حتى ممكن اب ومسلا زالم انا هابر عشان ربنا مش عشانك ما انت بتبقى بتتعامل مع ربنا ربنا يرحمني. عشان ربنا يحبني عشان ربنا يكرمني. عشان ربنا يعفو عني. فهو قال له كده
ربنا قال له انت تحب اغفر لك؟ اه طبعا خد يا مصطفى المهم اصلا مصلح واللي قال واللي عمله واللي خد يا عم المهم ربنا يغفر لي فده الفرق ما بين اللي بيتعامل مع ربنا واللي بيتعامل مع الناس
يا عم مع ناس هيتعب معنا وهيقيم بناء على الناس وهيقولوا ايه وهيشوفوا ايه واصل هم التعامل مع ربنا مش شايف الناس بنت واحد اتكلم في بنته يعني مش حاجة سهلة على الراجل ها عشان بس تبقى فاهم انت عايز تعيش القصة دي قوي بقى دراما يعني تخيل نفسك شوية السيدة عائشة
تخيل نفسك شوية النبي صلى الله عليه وسلم تخيل نفسك سيدنا ابو بكر تخيل سيدنا ابو بكر قاعد وشايف الناس بتتكلم عن بنته وهو عارف بنته وبعد كده يبقى هو عارف العفو فعلا عند المقدرة. هو قال هو هو اصلا متمكن منه. هو بينفق عليه. انت فاهم هو جايبه ازاي بقى
بس هو بالنسبة له ايه؟ ربنا دلوقتي اداني فرصة انه يغفر له. حلوة دي. ما اسيبهاش بقى. وربنا كمان جميل. شفت الاية اتقالت ازاي ربنا قال له ايه الا تحبون ان يغفر لكم؟ تحب ده ولا تحب من ده
فدي حديقة الافك. آآ موقف عزيم يعني. موقف جميل عايزكم بقى تقروا سورة المنافقين المنافقين وتقروا ايه؟ وتقروا اول صفحتين كده من ايه؟ من سورة النور والمرة اللي جاية عندنا بقى ايه عندنا مدعكة كده في غزوة الخندق لان هي غزوة آآ مليانة وهنرجع تاني للاكشن بقى والمبارزة والحروب والقتال والقصص دي كلها
الاسبوع الجاي ان شاء الله. سبحانك اللهم وبحمدك. استغفرك واتوب اليك